 DRUŠTVO UPOKOJENCEV PREČNA

 Prečna 93, 8000 Novo mesto

 *Predsednik društva: Drago Sikošek 🕿 041-685-145*

 *e-mail: amaryllis.precna@siol.net*

Številka: 27/1 - 2024

Datum: 19. 4. 2024

VABILO NA STROKOVNO EKSKURZIJO: IVANČNA GORICA, CISTERCIJANSKA OPATIJA STIČNA, KMEČKI TURIZEM
PR' OKORNU IN JURČIČEVA DOMAČIJA MULJAVA.

Društvo upokojencev Prečna vas vabi na strokovno ekskurzijo,

**ki bo v četrtek, 9. 5. 2024 z odhodom iz Prečne ob 7. uri,**

in naprej po ustaljenem voznem redu.

Po odhodu iz Prečne in vseh postajališč, se bomo s prevoznikom FS – Prevozi & Dolenjska Prevozi iz Žužemberka odpeljali do Ivančne Gorice. Tu bo postanek za oddih in jutranjo kavico v priznani gostilni. Po oddihu bomo pot nadaljevali do Cistercijanske opatije Stična. V spremstvu vodiča si bomo ogledali notranjost samostana in Baziliko Žalostne Matere Božje. V zeliščni lekarni in čajnici patra Simona Ašiča si boste lahko privoščili čaj iz zdravilnih zelišč. Možen bo tudi nakup zdravilnih zelišč in ostalih izdelkov, ki jih ponuja lekarna.

Po ogledu se bomo vrnili v Ivančno Gorico, kjer boste občudovali novejše izgrajeno farno cerkev sv. Jožefa, katera je bila svojemu namenu posvečena leta 1992.

Od tu se bomo napotili na kmetijo Pr' Okornu, Turistična vas Pristava. Postregli nam bodo z domačim kosilom in dobro kapljico ali kako drugo pijačo.

Po kosilu nas bo pot vodila na Jurčičevo domačijo Muljava. Ogledali si bomo domačijo in muzej pripovednika in realističnega pisatelja Josipa Jurčiča. Če bo čas dopuščal, boste lahko videli tudi zlat, lesen baročni oltar, ki se nahaja v cerkvi Marijinega vnebovzetja v neposredni bližini Jurčičeve domačije.

Povratek proti domu bo v popoldanskem času. Vmes bo še postanek v Gostišču in pizzeriji Na Vasi v Zagradcu in po dogovoru odhod proti domu.

Cena ekskurzije je 33 €. Vsak posameznik prispeva samo 25 €, ostalo bomo prispevali iz društvene blagajne. Prijavite se lahko **Ireni Vehar Dragan na
tel. št**. **041 476 276 v ponedeljek in torek, 29. in 30. 4. 2024 od 18. do 20. ure.**V naslednjih dneh vas bodo še enkrat obiskali naši poverjeniki, da jim izročite 25 €.

Udeležba na ekskurziji je na lastno odgovornost.

 Predsednik DU Prečna

 Drago Sikošek l. r.